
ΠΕΡΙΕΧΟΜΕΝΑ 


ΥΠΟΥΡΓΙΚΕ! ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάργηση -ίέσης Γενικοί Δ/ντή- στον οργανισμό Κωχαΐ- 
β«ς (Ν.Π.Δ.Δ.)..1 

Τροποποίηση του Ο'.Ε.Υ. του Δήμου Καβάλας.2 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριί. 158902/π.έ./φ.7 -1 . (1) 


Κατάργηση θέσης Γενικού Διευθυντή στον Οργανισμό 
Κωπαΐδας (Ν.Π.Δ.Δ.) 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

. ■ Έχοντας υπόψη : 

■ 1. Τις διατάξεις : 

α) Του Ν.Δ. 2488/53 (ΦΕΚ 195/Α/31.7.53) «Ιΐερί 
συστάσεως Οργανισμού Κωπαΐδος (Ν.Π.Δ.Δ.)»· 

. β) Του Νόμου 1232/82 (ΦΕΚ 22/Α/25.2.82) «Επανα¬ 
φορά σε ισχύ, τροποποίηση και συμπλήρωση των διατάξεων 
•του Ν.Δ. 4352/1964 και άλλες διατάξεις». 

2. Τη με αριθμό Α2070/26.2.82 εγκύκλιο διαταγή του 
Υπουργείου Προεδρίας της Κυβέρνησης «Γενικές οδηγίες 
για την εφαρμογή των διατάξεων του Ν. 1232/1982 επανα¬ 
φορά σε ισχύ, τροποποίηση και συμπλήρωση των διατάξεων 
του Ν.Δ. 4352/1964 και άλλες διατάξεις». 

3. Το από 12/30.10.86 Πρακτικό συνεδρίασης του Δ.Σ. 
του Οργανισμού Κωπαΐδας. 

4. Το γεγονός ότι, α) ο Οργανισμός Κωπαΐδος αντι¬ 
μετωπίζει σοβαρές οικονομικές δυσχέρειες, β) οι διαρθρωτικές 
απαιτήσεις και οι σημερινές υπηρεσιακές ανάγκες του δεν 
επιβάλουν τη διατήρηση της θέσης του Γενικού Διευθυντή 
δεδομένου ότι στον Εσωτερικό Κανονισμό Λειτουργία προ- 
.βλέπεται οργανική θέση Δ/ντή η οποία μένει κενή. 

γ) Η θέση αυτή αν και παραμένει κενή δημιουργεί λει¬ 
τουργικά προβλήματα στον Οργανισμό και 

δ) Η επάνδρωση της Οργανικής θέσης του Διευθυντή 
θα καλύψει τις αντίστοιχες υπηρεσιακές ανάγκες ' αυτού, 
αποφασίζουμε : 

■ Καταργούμε τη θέση του Γενικού Διευθυντή που συστή- 
θηκε με το άρθρο 6 του Ν.Δ. 2488/53 στον Οργανισμό Κω¬ 
παΐδας (Ν.Π.Δ.Δ.) καθόσον δεν εξυπηρετεί πλέον κανένα 
'σκοπό-, 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΑΠ. ΚΑΚΛΑΜΑΝΗΕ ΓΙΑΝΝΗΣ ΠΟΤΤΑΚΗΣ 


Αρι*. 21778/86 (2) 


Τροποποίηση του Ο.Ε.Υ. του Δήμου Καβάλας. 

Ο ΝΟΜΑΡΧΗΣ- ΚΑΒΑΛΑΣ 
Έχοντας υπόψη : 

1. Τις διατάξεις : . 

α) Του Ν.' 1188/1981 «περί κυρώσεως του Κώδικος περί 
καταστάσεως προσωπικού Οργανισμών Τοπικής Αυτο¬ 
διοίκησης». ' · · ■ ■ 

β) Του Ν. 1586/1986 «Βαθμολογική διάρθρωση των 
θέσεων του Δημοσίου,. Ν.Π.Δ.Δ. και των Οργανισμών 
Τοπικής Αυτοδιοίκησης». ;. 

γ) Του άρθρου 153 του Δ.Κ.Κ., (Π.Δ. 76/85). 

2. Την 416/1986 απόφαση του Δημοτικού Συμβουλίου 
Καβάλας, σχετικά με την προσαρμογή και τροποποίηση του 
Ο.Ε.Υ. Δήμου Καβάλας.· 

3. Τη σύμφωνη γνωμοδότηση του Υπηρεσιακού Συμ¬ 

βουλίου του άρθρου 5 τού Ν. 1188/1984 που διατυπώθηκε 
στο αριθμ. 5/1986 πρακτικό συνεδρίασης αυτού, αποφα¬ 
σίζουμε : ; 

Εγκρίνουμε την 416/80 απόφαση του Δημοτικού Συμβου¬ 
λίου Καβάλας με την οποία . προσαρμόζεται και τροπο¬ 
ποιείται ο Ο.Ε.Υ. του Δήμου Καβάλας, ο οποίος θα- εμφανί¬ 
ζει στο εξής την κατωτέρω σύνθεσή.' ' ' ' · " 1 * ■ 

' ' Άρθρο 

Η Υπηρεσία του Δήμου αποτελείταί από': 

Α. Το γραφείο Δημάρχου 

Β. Τη Γενική Γραμματεία. . 

Γ. Τη Διεύθυνση Διοικητικών και Οικονομικών Υπη¬ 
ρεσιών. 

Δ. Τη Διεύθυνση Τεχνικών Υπηρεσιών. ... 

Έ. Το Γραφείο Νομικού Συμβούλου. 

'· Άρθρο -2. · 

Οι Διευθύνσεις του Δήμου διαρθρώνονται ως ακολούθως : 

Α' Διεύθυνση Διοικητικών και Οικονομικών Υπηρεσιών/ 

1. Τμήμα Διοικήσεως : 

α) Γραφείο Προσωπικού. .. 

β) Γραφείο Ειδικής Υπηρεσίας. 

γ) Γραφείο Δημοτικού Συμβουλίου και Δημαρχιακής 
Επιτροπής. 

8) Γραφείο Πρωτοκόλλου, Διεκπεραίωσης και Αρχείου, 
ε) Γραφείο Δημοσίων σχέσεων και Στατιστικής. 

2. Τμήμα Δημοτικής Καταστάσεως : 
α) Γραφείο Μητρώου Αρρένων και Στρατολογίας, 
β) Γραφείο Δημοτολογίου και έκδοσης πιστοποιητικών, 
γ) Γραφείο εκλογικών θεμάτων και πολιτικών γάμων. 
8) Γραφείο Ληξιαρχείου. 

3. Τμήμα Δημοτικών Προσόδων και Δημοτικής Περιου¬ 
σίας : 

α) Γραφείο βεβαίωσης φόρων τελών και δικαιωμάτων, 
β) Γραφείο Δημοτικής περιουσίας και μίσθωσης ακινήτων, 
γ) Γραφείο Δικαιωμάτων Δημοτικού Νεκροταφείου. 

8) Γραφείο δικαιωμάτων Δημ. Σφαγείου, 
ε) Γραφείο προμηθειών και αποθήκης. 

4. Τμήμα Λογιστικού : 

α) Γραφείο εκκαθάρισης και εντολής δαπανών, 
β) Γραφείο προϋπολογισμού. 

γ) Γραφείο Μηχανογράφησης και σύνταξης μισθοδοτικών 
καταστάσεων. 

5. Τμήμα Ταμείου, 
α) Γραφείο Εσόδων 

β) Γραφείο Επιμελητών εισπράξεων. 

γ) Γραφείο Εξόδων... 

δ) Γραφείο Λογιστηρίου Ταμειακής Τπηρεσίας. 

6. Τμήμα Καθαριότητας : 

α) Γραφείων κινήσεως αυτοκινήτων, 
β) Γραφείο καθαριότητας της πόλης. 

Β' Διεύθυνση Τεχνικών Υπηρεσιών. 

1. Τμήμα Μελετών - Κατασκευών - Τοπογραφικού - 
Σχεδίου Πόλης. 

α) Γραφείο μελετών - κατασκευών με εργολαβία, 
β) Γραφείο μελετών κατασκευών με αυτεπιστασία, 
γ) Γραφείο Λογιστικής και Διοικητικής παρακολούθησης 
και παραλαβής έργων, εργασιών και προμηθειών. 

δ) Γραφείο τροποποιήσεων σχεδίου και απαλλοτριώσεων, 
ε) Γραφείο εφαρμογής σχεδίου πόλης, 
στ) Γραφείο Κτηματολογίου Πόλης. 

2. Τμήμα Αρχιτεκτονικό - Οικολογίας - Γεωπονικό : 
α) Γραφείο Αρχιτεκτονικών μελετών και επιβλέψεων, 
β) Γραφείο Προστασίας περιβάλλοντος. 

γ) Γραφείο Πολεοδομικών θεμάτων. 

8) Γραφείο παιδικών χαρών. 

ε) Γραφείο Κήπων δενδροστοιχιών - πρασίνου. 

στ) Γραφείο φυτωρίου και φυτοπαθολογίας. 

3. Τμήμα Μηχανολογικό - Ηλεκτρολογικό : 
α) Γραφείο μελετών - επιβλέψεων. 

β) Γραφείο συντήρησης Μηχανολογικού, 
γ) Γραφείο συντήρησης ηλεκτρολογικού. 

Άρθρο 3. 

Η Οργανική σύνθεση και κατάταξη των θέσεων του 
προσωπικού του Δήμου κάθε κατηγορίας, σε κλάδους και ο 
καθορισμός των κατά κλάδο ειδικών τυπικών προσόντων 
διορισμού γίνονται ως κατωτέρω : 

1. ΚΑΤΗΓΟΡΙΑ ΠΕ 

α) Κλάδος ΠΕΙ Διοικητικός. 

Δέκα (10) θέσεις με βαθμούς Γ - Α. 

Τυπικό προσόν διορισμού στον εισαγωγικό βαθμό Γ' 
ορίζεται το πτυχίο οποιουδήποτε τμήματος της Νομικής 
Σχολής ημεδαπού Πανεπιστημίου ή της Ανωτάτης Σχολής 
Οικονομικών και Εμπορικών Επιστημών ή της Παντείου 
Ανωτάτης Σχολής Πολιτικών Επιστημών ή της Ανωτάτης 
Σχολής Βιομηχανικών Σπουδών ή ισότιμο πτυχίο του εξω¬ 
τερικού. 

β) Κλάδος ΠΕ3 Πολιτικών Μηχανικών. 

Τρεις (3) θέσεις με βαθμούς Γ - Α. 

Τυπικό προσόν διορισμού στον εισαγωγικό βαθμό Γ' 
ορίζεται το δίπλωμα Πολιτικού Μηχανικού Πολυτεχνείου 


ή Πολυτεχνικής Σχολής Πανεπιστημίου της Ελλάδας ή 
ισότιμο δίπλωμα του Εξωτερικού. 

γ) Κλάδος ΠΕ4 Αρχιτεκτόνων. 

Δύο (2) θέσεις με βαθμούς Γ - Α. 

Τυπικό προσόν διορισμού στον εισαγωγικό βαθμό Γ' 
ορίζεται το δίπλωμα αρχιτέκτονα Πολυτεχνείου ή Πολυ¬ 
τεχνικής Σχολής Πανεπιστημίου της Ελλάδας ή ισότιμο 
δίπλωμα του εξωτερικού. 

δ) Κλάδος ΠΕ5 Μηχανολόγων - Ηλεκτρολόγων. 

Μία (1) θέση με βαθμούς Γ - Α. 

Τυπικό προσόν διορισμού στον εισαγωγικό βαθμό Γ' 
ορίζεται το δίπλωμα μηχανολόγου, ηλεκτρολόγου ή μηχα¬ 
νολόγου - ηλεκτρολόγου Πολυτεχνείου ή Πολυτεχνικής σχο¬ 
λής Πανεπιστημίου της ημεδαπής ή ισότιμο δίπλιομα του 
εξωτερικού. 

ε) Κλάδος ΠΕ6 Τοπογράφων. 

Δύο (2) θέσεις με βαθμούς Γ-Α. 

Τυπικό προσόν διορισμού στον εισαγωγικό βαθμό Γ', 
ορίζεται το δίπλωμα αγρονόμου και Τοπογράφου Μηχα¬ 
νικού Πολυτεχνείου ή Πολυτεχνικής Σχολής Πανεπιστη¬ 
μίου της Ελλάδας ή ισότιμο δίπλωμα του Εξωτερικού. 

2. ΚΑΤΗΓΟΡΙΑ ΤΕ 

α) Κλάδος ΤΕ3 Τεχνολόγων Πολιτικών Μηχανικών. 

Τέσσερις (4) θέσεις με βαθμούς Γ-Α. 

Τυπικό προσόν διορισμού στον εισαγωγικό βαθμό Γ' 
ορίζεται το πτυχίο ανωτέρας σχολής Υπομηχανικών 4/ε- 
τούς φοίτησης ειδικότητας Πολιτικού Υπομηχανικού ή το 
πτυχίο Τεχνολόγου Πολιτικού Μηχανικού ανωτέρας σχο¬ 
λής Τεχνολόγων μηχανικών της Ελλάδας ή ισότιμα του 
Εξωτερικού. 

β) Κλάδος ΤΕ4 Τεχνολόγων Μηχανολόγων ή Ηλεκτρο¬ 
λόγων Μηχανικών. 

Δύο (2) θέσεις Τεχνολόγου · Μηχανολόγου με .βαθμούς 

Γ-Α. 

Δύο (2) θέσεις Τεχνολόγου Ηλεκτρολόγου με βαθμούς 
Γ-Α. 

Τυπικό προσόν διορισμού στον εισαγωγικό βαθμό Γ' 
ορίζεται το πτυχίο ανωτέρας σχολής Υπομηχανικών 4ε- 
τούς φοίτησης ειδικότητας μηχανολόγου ή ηλεκτρολόγου 
υπομηχανικού ή πτυχίο τεχνολόγου μηχανολόγου ή ηλεκ¬ 
τρολόγου μηχανικού ανωτέρας σχολής Τεχνολόγων Μηχα¬ 
νικών της Ελλάδας ή ισότιμα του Εξωτερικού. 

γ) Κλάδος ΤΕ5 Τεχνολόγων Τοπογράφων Μηχανικών. 

Δύο (2) θέσεις με βαθμούς Γ-Α. 

Τυπικό προσόν διορισμού στον εισαγωγικό βαθμό Γ' 
ορίζεται το πτυχίο ανωτέρας σχολής Υπομηχανικών 4ετούς 
φοίτησης ειδικότητας Τοπογράφου Υπομηχανικού ή Πτυ¬ 
χίο Τεχνολόγου Τοπογράφου Μηχανικού Ανωτέρας σχο¬ 
λής Τεχνολόγων Μηχανικών της Ελλάδας ή ισότιμα το 
εξωτερικού. 

δ) Κλάδος ΤΕ13 βοηθών γεωπόνων. 

Μία (1) θέση βοηθού γεωπόνου με βαθμούς Γ-Α. 

Τυπικό προσόν διορισμού στον εισαγωγικό βαθμό Γ' 
ορίζεται το πτυχίο Τμήματος φυσικής παραγωγής ανωτέ¬ 
ρας σχολής Τεχνολόγων Γεωπονίας ή ισότιμο σχολής της 
Ελλάδας ή του Εξωτερικού. 

' ε) Κλάδος ΤΕ17 Διοικητικός. 

Μία (1) θέση προσωρινή με βαθμούς Γ-Α. 

Η θέση αυτή συστάθηκε με την αριθ. 6483/1986 από¬ 
φαση του Δημάρχου που εκδόθηκε βάσει του άρθρου 17 
του Ν. 1586/1986. 

3. ΚΑΤΗΓΟΡΙΑ ΔΕ 

α) Κλάδος ΔΕΙ Διοικητικός : 

Σαράντα (40) θέσεις με βαθμούς Γ-Α που κάνουν υπη¬ 
ρεσία Γραφέων, Γραμματέων, δακτυλογράφων και ει- 
. σπρακτόρων. 

Τυπικό προσόν διορισμού στον εισαγωγικό βαθμό Γ' 
ορίζεται το απολυτήριο Λυκείου ή εξαταξίου γυμνασίου ή 

άλλου ισότιμου σχολείου και γνώση δακτυλογραφίας που 
αποδεικνύεται με δοκιμασία και με την επιφύλαξη του άρ¬ 
θρου 17 παρ. 13 του Ν. 1586/1986. 

β) Κλάδος ΔΕ2 Εποπτών Καθαριότητας. 

Τρεις (3) θέσεις με βαθμούς Γ-Α. 

Τυπικό προσόν διορισμού στον εισαγωγικό βαθμό Γ' 
ορίζεται το απολυτήριο Λυκείου ή Εξαταξίου Γυμνασίου ή 
άλλου ισότιμου σχολείου. 

γ) Κλάδος ΔΕ3 Τηλεφωνιτών. 

Δύο (2) θέσεις με βαθμούς Γ-Α. 

Τυπικό προσόν διορισμού στον Εισαγωγικό βαθμό Γ' 
ορίζεται το απολυτήριο Λυκείου ή Εξαταξίου Γυμνασίου 
ή άλλου ισότιμου ή πτυχίο αναγνωρισμένης σχολής τυφλών 
τηλεφωνητών. 

δ) Κλάδος. ΔΕ5 εργοδηγών 

Έξι (6) θέσεις με βαθμούς Γ-Α. 

Τυπικό προσόν διορισμού στον εισαγωγικό βαθμό Γ' 
ορίζεται, το πτυχίο μέσης δημόσιας τεχνικής - επαγγελμα¬ 
τικής σχολής ειδικότητας εργοδηγών ή άλλης αναγνωρισμέ¬ 
νης από το Κράτος σχολής και τριετής επειρία μετά την 
κτήση του απολυτήριου τίτλου στην ειδικότητα του Εργο¬ 
δηγού ή σε συναφή ειδικότητα. 

Για τη συμπλήρωση της τριετούς εμπειρίας συνυπολο¬ 
γίζεται και ο χρόνος στρατιωτικής θητείας κατά τον οποίο 
ο στρατεύσιμος απασχολήθηκε σ’ εργασίες της ειδικότητας 
του εργοδηγού. 

ε) Κλάδος ΔΕ6 σχεδιαστών. 

Μία (1) θέση με βαθμούς Γ-Α. 

Τυπικό προσόν διορισμού στον εισαγωγικό βαθμό Γ' 
ορίζεται το πτυχίο μέσης Δημόσιας Τεχνικής - Επαγγελμα¬ 
τικής Σχολής ειδικότητας σχεδιαστού ή άλλης αναγνωρι¬ 
σμένης από το Κράτος σχολής και τριετής εμπειρία μετά 
την κτήση του απολυτήριου τίτλου στην ειδικότητα του 
σχεδιαστού ή σε συναφή ειδικότητα. 

Για τη συμπλήρωσ/] της τριετούς εμπειρίας συνυπολο¬ 
γίζεται και ο χρόνος στρατιωτικής θητείας κατά τον οποίο 
ο στρατεύσιμος απασχολήθηκε σ’ εργασίες της ειδικότητας 
του σχεδιαστού. 

ε) Κλάδος ΔΕ18 Διοικητικός : 

Μία (1) θέση προσωρινή Ιεροψάλτη με βαθμούς Γ-Α. . 

Η θέση αυτή όταν κενωθεί με οποιοδήποτε τρόπο καταρ- 
γείται (άρθρο 329 παρ. 10 Ν. 1188/81). 

στ) Κλάδος ΔΕ23 Ειδικού Προσωπικού. 

Δεκαπέντε (15) θέσεις με βαθμούς Γ-Α. 

Τυπικό προσόν διορισμού στον εισαγωγικό βαθμό Γ' 
είναι το απολυτήριο Λυκείου ή εξαταξίου Γυμνασίου ή άλ¬ 
λου ισότιμου σχολείου. 

Επίσης το' προσωπικό του κλάδου' αυτού πρέπει να έχει 
τα εξής ειδικά προσόντα. 

1) Ανάστημα οι άνδρες 1,70 μ. και οι γυναίκες 1,65 μ. 
τουλάχιστο καί στηθική περίμετρο σ’ εκπνοή μόνο οι ·άν- 
δρες 0,83 μ. τουλάχιστο. 

2) Γενική φυσική ικανότητα και σωματικά ψυχικά και 
πνευματικά προσόντα που ν’ ανταποκρίνονται στις απαι¬ 
τήσεις του έργου της Ειδικής Τπηρεσίας. 

3. Άδεια ικανότητας οδήγησης μοτοποδηλάτου. 

ζ) Κλάδος ΔΕ24 Ηλεκτρολόγων. 

Μία (1) θέση με βαθμούς ΓΆ. 

Η θέσή αυτή συστάθηκε με την αριθ. 6180/85 απόφαση 
του Δημάρχου που εκδόθηκε βάσει του Ν. 1476/1984. 

4. ΚΑΤΗΓΟΡΙΑ ΤΕ 

α) Κλάδος ΤΕ1 κλητήρων-θυρωρών γενικών καθηκόντ ων. 

Τρεις (3) θέσεις με βαθμούς Δ-Γ. 

Τυπικό προσόν διορισμού στον εισαγωγικό βαθμό Δ' 
ορίζεται απολυτήριος τίτλος υποχρεωτικής εκπαίδευσης, επί¬ 
σης επιτρέπεται ο διορισμός στις θέσεις αυτές και απολυ- 
τηριούχων δημοτικού σχολείου εφόσον έχουν αποφοιτήσει 
μέχρι και το έτος 1980. 

β) Κλάδος ΤΕ2 Επιστατούν Καθαριότητας. 


Τρεις (3) θέσεις με βαθμούς Δ-Γ. 

Τυπικό προσόν διορισμού στον εισαγωγικό βαθμό Δ' 
ορίζεται απολυτήριος τίτλος υποχρεωτικής εκπαίδευσης. 
Επίσης επιτρέπεται ο διορισμός στις θέσεις αυτές και απο- 
λυτηριούχων Δημοτικού Σχολείου εφόσον έχουν αποφοι¬ 
τήσει μέχρι και το έτος 1980. 

ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

α) Μία (1) θέση μετακλητού Γενικού Γραμματέα. 

Ο Γενικός Γραμματέας διορίζεται και απολύεται με από¬ 
φαση του Δημάρχου που δημοσιεύεται στην Εφημερίδα 
της Κυβέρνησης. 0 Γενικός Γραμματέας παύει ν’ ασκεί 
τα καθήκοντά του απολυόμενος αυτοδίκαια μόλις ο Δήμαρ¬ 
χος που τον προσέλαβε αποβάλει την ιδιότητά του για οποιο- 
δήποτε λόγο. Ο Γενικός Γραμματέας προΐσταται αμέσως 
μετά το Δήμαρχο όλων των υπηρεσιούν του Δήμου και προ¬ 
συπογράφει τα έγγραφα που υπογράφει ο Δήμαρχος. 

β) Μία (1) θέση μετακλητού ιδιαίτερου γραμματέα Δη¬ 
μάρχου. · 

Ο ιδιαίτερος γραμματέας διορίζεται και απολύεται με 
απόφαση του Δημάρχου που δημοσιεύεται στην εφημερίδα 
της Κυβερνήσεως. Ο ιδιαίτερος γραμματέας παύει ν’ ασκεί 
τα καθήκοντά του απολυόμενος αυτοδίκαια μόλις ο Δήμαρ¬ 
χος που τον προσέλαβε αποβάλει την ιδιότητά του για οποιο- 
δήποτε λόγο. 

γ) Μία (1) θέση με μηνιαία αντιμισθία Δικηγόρου. 

Η πρόσληψη γίνεται με απόφαση του Δημάρχου και ο 
προσλαμβανόμενος συνδέεται με το Δήμο με σχέση εντολής. 
Ο επί μηνιαία αντιμισθία δικηγόρος υποχρεούται σε παροχή 
υπηρεσιών στον κατάστημα του Δήμου τις εργάσιμες · η μέ¬ 
ρες και ώρες εφόσον δεν υπάρχει ανάγκη παράστασης για 
υποθέσεις του ενώπιον των δικαστικών ή διοικητικών αρ¬ 
χών. 

6. ΠΡΟΣΩΠΙΚΟ ΜΕ ΣΧΕΣΗ ΙΔΙΩΤΙΚΟΥ Δ1ΚΑΙΟΪ 

α) Μία (1) θέση ειδικού συνεργάτη. 

Ο ειδικός συνεργάτης προσλαμβάνεται με σύμβαση εργα¬ 
σίας Ιδιωτικού Δικαίου αόριστου χρόνου και διέπεται απο¬ 
κλειστικά από τις διατάξεις των παρ. 5 έως και 13 του άρ¬ 
θρου 67 του Ν. 1416/84. 

β) Θέσεις με σχέση εργασίας Ιδιωτικού Δικαίου αόρι¬ 
στου χρόνου που μετατράπηκαν αυτοδίκαια με το Ν. 1478/ 
1984 σε προσωρινές. 

1. Τμήμα Καθαριότητας και Κίνησης Αυτοκινήτων 

Δύο (2) θέσεις τεχνιτών επισκευής αυτοκινήτων. 

Δύο (2) θέσεις βοηθών τεχνιτών επισκευής Αυτοκινήτων. 

Μία (1) θέση τεχνίτη λαμαρινά. 

Μία (1) θέση ηλεκτρολόγου αυτοκινήτων. 

Δεκαπέντε (15) θέσεις οδηγών αυτοκινήτων. 

Μία (1) θέση αρχισημειωτή. 

Μία (1) θέση επιστάτη. 

Δύο (2) θέσεις καθαριστριών Δημοτικού Μεγάρου. 

Δύο.(2) θέσεις φυλάκων Δημοτικού Μεγάρου. 

Πενήντα (50) θέσειε εργατών. 

2. ΤΜΗΜΑ ΚΗΠΩΝ ΚΑΙ ΔΕΝΔΡΟΣΤΟΙΧΙΩΝ 

Μία (1) θέση επιστάτη. 

Μία (1) θέση τεχνίτη. 

Οκτώ (8) θέσεις εργατών. 

3. ΤΜΗΜΑ ΗΛΕΚΤΡΟΜΗΧΑΝΟΑΟΓΙΚΟ 

Τρεις (3) θέσεις Ηλεκτρολόγων. 

4. ΤΜΗΜΑ ΟΔΟΠΟΙΙΑΣ 

Δύο (2) θέσεις εμπειροτεχνών,εργοδηγών. 

Μία (1) θέση χειριστού εκσκαπτικού Μηχανήματος. 

Μία (1) θέση χειριστή Ηλεκτρονικού Τπολογιστή. 

Τρεις (3) θέσεις τεχνικών οδοποιίας. 

Δύο (2) θέσεις τεχνιτών ασφάλτου. 

Μία (1) θέση οδηγού Αυτοκινήτου. 

Επτά (7) θέσεις εργατών. 

5. ΔΗΜΟΤΙΚΟ ΝΕΚΡΟΤΑΦΕΙΟ 

Δύο (2) θέσεις Νεκροθαπτών. 

Έξι (6) θέσεις εργατών. 

Οι προσωρινές αυτές θέσεις με σχέση εργασίας Ιδιωτικού 

Δικαίου αόριστου χρόνου καταργούνται αυτοδίκαια μόλις 
κενωθούν με οποιοδήποτε τρόπο. 

Άρθρο 4. 

, Για το διορισμό, τοί καθήκοντα, τους περιορισμούς, το 
χρόνο δουλειάς, την αστική ευθύνη, τα δικαιώματα τις άδειες, 
τις μεταβολές, τις υπηρεσιακές καταστάσεις, τις ηθικές αμοι¬ 
βές τα πειθαρχικά αδικήματα, τις ποινές τη λύση της υπαλ¬ 
ληλικής σχέσης την Ιατροφαρμακευτική και νοσοκομειακή 
περίθαλψη, τα έξοδα κηδείας των μονίμων υπαλλήλων που 
προβλέπονται από τον οργανισμό αυτό ρυθμίζονται από τις 
διατάξεις του Ν. 1188/81 και όλων των Νόμων που εκδί- 
δονται και έχουν εφαρμογή στο προσωπικό των Ο.Τ.Α. 

Άρθρο 5, 

Οι αρμοδιότητες και τα αντικείμενα κάθε υπηρεσιακής μο¬ 
νάδας, καθορίζονται παρακάτω : 

1. Γραφείο Δημάρχου. 

Στην αρμοδιότητα του γραφείου αυτού ανήκουν : 

α) Η διεξαγωγή κάθε υπηρεσίας που αναθέτει ο Δήμαρχος 
στο Γραφείο αυτό και η οποία δεν ανήκει στην αρμοδιότητα 
των άλλων υπηρεσιών του Δήμου. 

β) Η ενέργεια της προσωπικής αλληλογραφίας του Δη¬ 
μάρχου. , ( 

γ) Ο καθορισμός των ημερών και ωρών που ο Δήμαρχος 
μπορεί να δέχεται διάφορες Επιτροπές και τους Δημότες. 

δ) Η ενημέρωση του κοινού πάνω στην αποστολή του 
Δήμου Καβάλας. 

ε) Η οργάνωση συνέντευξης τύπου. 

στ) Η σύνταξη και έκδοση ενημερωτικών εντύπων. 

2. Η Γενική Γραμματεία 

α) Ο Γενικός Γραμματέας ως εκπρόσωπος του Δημάρχου 
προΐσταται ολοκλήρου του προσωπικού του Δήμου και ασκεί 
εποπτεία και έλεγχο σ’ όλες τις Δημοτικές Υπηρεσίες. 

β) Παρέχει τις αναγκαίες οδηγίες στο προσωπικό για την 
ακριβή εκτέλεση της αποστολής του. . 

• γ) Συντάσσει τις εγκυκλίους του Δημάρχου και τη γενική 
αλληλογραφία του Δήμου που δεν έχει σχέση με τις ειδικές 
αρμοδιότητες των Διευθύνσεων. 

- δ) Θεωρεί όλα τα καταρτιζόμενα από τις διάφορες Υπη¬ 
ρεσίες έγγραφα δια μονογραφής των σχεδίων, αυτών και πριν 
υπογράψει ο Δήμαρχος. 

3. Διεύθυνση Διοικητικών και Οικονομικών Υπηρεσιών. 
Ο Διευθυντής των Διοικητικών και Οικονομικών Υπηρε¬ 
σιών προΐσταται του προσωπικού του Δήμου που υπάγεται 
στη Διεύθυνση αυτή. 

Παρακολουθεί τη Νομοθεσία και τη Νομολογία που εν¬ 
διαφέρει το δήμο και ενημερώνει τις Δημοτικές Υπηρεσίες 
με ερμηνευτικές εγκυκλίους ελέγχει και εποπτεύει το προσω¬ 
πικό της διεύθυνσης των Διοικητικών και Οικονομικών και 
παρέχει οδηγίες και κατευθύνσεις. Παίρνει, αποσφραγίζει 
και χαρακτηρίζει την αλληλογραφία και τη στέλνει στις αρ¬ 
μόδιες υπηρεσίες δια μέσου του γραφείου Πρωτοκόλλου. 

Τηρεί το εμπιστευτικό πρωτόκολλο και Αρχείο του Δή¬ 
μου, θεωρεί όλες τις καταστάσεις μισθοδοσίας και δαπανών 
προμήθειας. 

Θεωρεί όλα τα καταρτιζόμενα από τις Διοικητικές και 
Οικονομικές Υπηρεσίες έγγραφα με τη μονογραφή του στα 
σχέδια αυτών πριν τα υπογράψει ο Δήμαρχος. 

1. ΤΜΗΜΑ ΔΙΟΙΚΗΣΕΩΣ 
α) Γραφείο Προσωπικού, 

Τηρεί το Μητρώο των Υπαλλήλων του Δήμου, Διεκπε- 
ραιώνει κάθε εργασία που αφορά τους διορισμούς, προαγωγές, 
κανονικές άδειες, μεταθέσεις, πειθαρχικές ποινές, απολύσεις, 
άδειες αναρρωτικές,' έξοδα κηδείας, χορήγηση μισθολογι- 
κών κλιμακίων κ.λπ. των υπαλλήλων.,Τηρεί τους ατομικούς 
φακέλους όλου του προσωπικού του Δήμου. , . 

Ασχολείται με τη μελέτη κάι εφαρμογή των συλλογικών 
συμβάσεων εργασίας και δίνει κάθε αναγκαία πληροφορία 
για τη σωστή εφαρμογή αυτών. 

Ασχολείται με τη σύνταξη των άπαιτόύμενων δικαιολο- 
γητικών γιά την απονομή σύνταξής στους υπαλλήλους. 


β) Γραφείο ειδικής Υπηρεσίας. 

Η Ειδική Υπηρεσία ελέγχει με τα όργανά της αν τηρούνται 
οι κείμενες κάθε φορά διατάξεις, που αφορούν την καθαριό¬ 
τητα, την κυκλοφορία και στάθμευση των οχημάτων, την 
οικοδόμηση, την αποχέτευση, τη μόλυνση του περιβάλλοντος 
και την προστασία του υπόγειου υδατικού δυναμικού. 

γ) Γραφείο Δημοτικού Συμβουλίου και Δημαρχιακής Ε¬ 
πιτροπής. 

Βοηθάει τον Πρόεδρο στην κατάρτιση της ημερήσιας διά¬ 
ταξης του Δημοτικού Συμβουλίου και κοινοποιεί αυτή κατά 
τις διατάξεις του Κώδικα. 

Τηρεί τα πρακτικά των συνεδριάσεων. 

. Υποβάλει αντίγραφα των αποφάσεων στην αρμόδια διοι¬ 
κητική αρχή για τον έλεγχο της νομιμότητας. 

Τηρεί ευρετήριο των αποφάσεων. 

Τηρεί τα πρακτικά της Δημαρχιακής Επιτροπής. 

Συντάσει νομότυπα τις αποφάσεις της Δημαρχιακής Επι¬ 
τροπής και τις υποβάλλει στις αρμόδιες αρχές. 

Καταχωρεί τα πρακτικά σε ειδικό βιβλίο και τηρεί Ευρε¬ 
τήριο αποφάσεων. 

δ) Γραφείο Πρωτοκόλλου, Διεκπεραίωσης και Αρχείου. 

Ασχολείται με την παραλαβή, πρωτοκόλληση, ευρετηρίαση 
και συσχέτιση των εισερχομένων εγγράφων και τηρεί τα 
πρωτότυπα στο Αρχείο. 

Επιμελείται της τήρησης του γενικού αρχείου του Δήμου 
και υποβάλλει -προτάσεις για εκκαθάριση αυτών που κρίνο- 
νται ως άχρηστα. 

Από τον προϊστάμενο του γραφείου βεβαιώνεται το γνήσιο 
της Υπογραφής της Δημοτικής αρχής. Ασχολείται με τη 
διεκπεραίωση της αλληλογραφίας. 

ε) Γραφείο δημοσίων σχέσεων και στατιστικής. 

Επιμελείται με την οργάνωση, την τέλεση των Δημοτικών 
και των Τοπικών γενικά εορτών. 

Ασχολείται με τη συγκέντρωση των στατιστικών στοιχείων 
και τη συμπλήρωση των στατιστικών δελτίων που αφορούν 
γενικά την πόλη. 

2. ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΕΩΣ 

α) Γραφείο Μητρώου Αρρένων και Στρατολογίας. 

Συντάσσει κάθε χρόνο το Μητρώο Αρρένων. Ασχολείται 
με τις εγγραφές ξένων που αποκτούν την Ελληνική Ιθαγένεια, 
τις διαγραφές λόγω θανάτου, τις διορθώσεις επωνύμων, κυ¬ 
ρίων ονομάτων, πατρωνύμων, μητρωνύμων, έτους γέννησης 
και τη σύνταξη των στρατολογικών Πινάκων. 

β) Γραφείο δημοτολογίου και έκδοσης Πιστοποιητικών. 

Ασχολείται με τη σύνταξη του νέου Δημοτολογίου μετα- 
φέροντας στοιχεία από το παλαιό Δημοτολόγιο. Ασχολείται 
με τη μεταδημότευση από διάφορους Δήμους και Κοινότητες, 
με τις μεταβολές του Δημοτολογίου (διαγραφές από θάνατο, 
διόρθωση ηλικιών, αλλαγή στοιχείων, εγγραφή αδηλώτω.ν 
κ.λπ.). 

' Εκδίδει όλα τα πιστοποιητικά που προβλέπονται από το 
Νόμο. 

γ) Γραφείο Εκλογικών θεμάτων και Πολιτικών γάμων. 

Επιμελείται με κάθε θέμα που αφορά τις Βουλευτικές 
καΓ Δημοτικές εκλογές. 

- Επίσης ασχολείται με κάθε θέμα που αφορά τη διαδικασία 
τέλεσης των Πολιτικών γάμων. 

δ) Γραφείο Ληξιαρχείου. 

Τηρεί τα ληξιαρχικά βιβλία (γεννήσεων, γάμων, θανάτων, 
εκθέσεων) και καταχωρεί σ’ αυτά τα σχετικά Ληξιαρχικά 
γεγονότα. 

Τηρεί τα βοηθητικά ληξιαρχικά, βιβλία δηλαδή, του Πρω¬ 
τοκόλλου και τα ευρετήρια; τηρεί τους φακέλους των λη¬ 
ξιαρχικών γεγονότων. Εκδίδει αντίγραφα,, αποσπάσματα 
και βεβαιώσεις από τα. ληξιαρχικά βιβλία κάι' τα δικαιολο- 
,γητικά σύνταξης πράξεων που υπάρχουν στο αρχείο.του. 

-" Συντάσσει ετήσιες καταστάσεις με αποσπάσματα πράξεων 
γεννήσεων και διαβιβάζει αυτές για τη σύνταξη του ετήσιου 
Μητρώου Αρρένων,:■' ·· ■ ''■■■■ > 

3. ΤΜΗΜΑ ΔΗΜΟΤΙΚΩΝ ΠΡΟΣΟΔΩΝ ΚΑΙ ΔΗΜΟΤΙ¬ 
ΚΗΣ ΠΕΡΙΟΥΣΙΑΣ 

α) Γραφείο βεβαίωσης φόρων, τελών και δικαιωμάτων. 

Ασχολείται με τη διαδικασία της βεβαίωσης φόρων, τελών 
και δικαιωμάτων. 

Καταρτίζει τους βεβαιωτικούς καταλόγους και τους στέλ¬ 
νει στον ειδικό Ταμία σύμφωνα με τις σχετικές διατάξεις 
«περί οικονομικής διοίκησης και Λογιστικού των Δήμων και 
Κοινοτήτων». 

Παίρνει τις εκθέσεις ελέγχου των αρμόδιων εξωτερικών 
οργάνων του Δήμου και αξιοποιεί αυτές. 

Εισηγείται, την επιβολή, κατάργηση, μείωση, ή αύξηση 
των παραπάνω φόρων τελούν και δικαιωμάτων και ειδικότερα 
ελέγχει την έκταση των χώρων που χρησιμοποιούνται και 
προβαίνει σε περίστωση διαπίστωσης χρήσης των χώρων 
χωρίς άδεια του Δήμου ή μεγαλύτερης έκτασης ή χρόνου σε 
σχέση με την άδεια που δόθηκε στη σύνταξη βεβαιωτικού 
καταλόγου μετά από απόφαση του Δημάρχου και σύμφωνα 
με τις διατάξεις που ισχύουν κάθε φορά για τη βεβαίωση 
των εσόδων του Δήμου. 

Επιμελείται τη βεβαίωση του τέλους διαφήμισης, παίρνει 
και ελέγχει τις αιτήσεις, εκδίδει τις σχετικές άδειες'και υπο¬ 
λογίζει το τέλος που αναλογεί σύμφωνα με την κείμενη Νομο¬ 
θεσία. 

Παίρνει και καταχωρεί σε ειδικό βιβλίο τις προσφυγές 
που υποβάλλονται από τους φορολογούμενους, συντάσσει 
τις αντίστοιχες εκθέσεις του άρθρου 5 παρ. 2 του Ν. 25/76 
και τις επισυνάπτει στις δικογραφίες με όλα τα σχετικά που 
αφορούν τη βεβαίωση. 

Επιμελείται και παρακολουθεί την άσκηση ή μη εφέσεων 
σε συνεργασία με το γραφείο του Νομικού συμβούλου και της 
Δημαρχιακής Επιτροπής, ενημερώνει το σχετικό βιβλίο 
προσφυγών και τηρεί αρχείο αποφάσεων διοικητικών δικα¬ 
στηρίων και αρχείο δικογραφιών. 

Παρίσταται ως εκπρόσωπος του Δημάρχου στο Διοικη¬ 
τικό Δικαστήριο για την υπεράσπιση των συμφερόντων του 
Δήμου. 

Επιμελείται της βεβαίωσης του τέλους παρεπιδημούντων. 
Μεριμνά για την κατάρτιση των κανονισμών λειτουργίας των 
Δημοτικών Νεκροταφείων και Σφαγείων ως και για τον κα¬ 
θορισμό τών τελών και δικαιωμάτων. 

β) Γραφείο Δημοτικής περιουσίας και μίσθωσης ακινή¬ 
των. 

Διεκπεραιώνει κάθε εργασία για την ολοκλήρωση της από¬ 
κτησης κληροδοσιών και δωρεών ακινήτων καΐ'τηρεί σχετικό 
αρχείο. Συγκεντρώνει των κάθε φύσεως τίτλων της ακί¬ 
νητης και της κοινόχρηστης περιουσίας του Δήμου. 

■ Καταρτίζει φάκελο για κάθε ακίνητο του Δήμου που πε¬ 
ριλαμβάνει όλα τα στοιχεία που θεμελιώνουν τα δικαιώματα 
επί του ακινήτου. 

Μεριμνά για τη σύνταξη των διακηρύξεων των δημοπρα¬ 
σιών προς μίσθωση των Δημοτικών κτημάτων. 

γ) Γραφείο δικαιωμάτων Δημοτικού Νεκροταφείου. 

Διεκπεραιώνει τη διαδικασία της βεβαίωσης των τελών 
και των δικαιωμάτων του Δημοτικού Νεκροταφείου και τη¬ 
ρεί τα προβλέπόμενα από το Νόμο βιβλία. 

Εισηγείται στο Δημοτικό Συμβούλιο για τον καθορισμό 
του ύψους ων τελών και δικαιωμάτων. 

■ Παρακολουθεί και εποπτεύει την Καθαριότητα, το άναμμα 
των κανδυλιών, τη φύλαξη των οστών, τις ταφές και εκταφές. 
Καταρτίζει τον Κανονισμό λειτουργίας του Νεκροταφίου. 

δ) Γραφείο Δικαιωμάτων Δημοτικού Σφαγείου. 

Εισηγείται στο Δημοτικό Συμβούλιο για τον καθορισμό 
του ύψους των τελών και δικαιωμάτων. 

' Τηρεί τα προβλεπόμενα βιβλία και φροντίζει για την εύρυθ¬ 
μη λειτουργία του Δημοτικού Σφαγείου. 

ε) Γραφείο προμηθειών και αποθήκης. 

Στο γραφείο αυτό ανήκει αποκλειστικά η διενέργεια κάθε 
πράξης που ανάγεται στην προμήθεια για τις ανάγκες των 
υπηρεσιών του Δήμου, - εκτός των υλικών που απαιτούνται 
για την εκτέλεση των έργων.' 

. Φροντίζει για τη σύνταξη των. προκηρύξεων διενέργειας 
των διαγωνισμών, την. παραλαβή,~τη .διαφύλαξη.και τη διά¬ 


θεση του υλικού σύμφωνα με τη διαδικασία που ορίζει ο Νό¬ 
μος. 

4. ΤΜΗΜΑ ΛΟΓΙΣΤΙΚΟΥ 

α) Γραφείο εκκαθάρισης και εντολής δαπανών. 

Επιμελείται της εκκαθάρισης και εντολής πληρωμής κάθε 
δαπάνης του Δήμου. 

Ειδικότερα ελέγχει τα δικαιολογητικά κάθε δαπάνης για 
να διαπιστώσει αν αυτά είναι πλήρη και σύμφωνα με το νόμο. 
Μετά τον έλεγχο των. δικαιολογητικών εκδίδει τα σχετικά 
χρηματικά εντάλματα και μέσα στα όρια των πιστώσεων 
του προϋπολογισμού. Μετά την υπογραφή των ενταλμάτων 
από τους αρμόδιους τα πρωτότυπα στέλνονται στο Ταμείο 
και τα στελέχη αφού καταχωρηθούν στα σχετικά βιβλία πα¬ 
ραμένουν στο αρχείο. 

β) Γραφείο Προϋπολογισμού. 

Καταρτίζει σε συνεργασία με τις αρμόδιες Υπηρεσίες του 
Δήμου τον προϋπολογισμό και την Εισηγητική έκθεση αυτού. 1 

Παρακολουθεί γενικά την πορεία εκτέλεσης του προϋπολο¬ 
γισμού, εισηγείται την αναμόρφωση αυτού με την εγγραφή 
νέων εσόδων, την ενίσχυση των ανεπαρκών και τη δημιουργία 
νέων πιστώσεων. Κάνει κάθε συνεργασία που αφορά σε θέ¬ 
ματα προϋπολογισμού, τις προβλέψεις για την’έκβαση αυτού, 
σύμφωνα με τα αποτελέσματα από την πορεία της εκτέλεσης 
αυτού. 

γ) Γραφείο Μηχανογράφησης και σύνταξης μισθοδοτι- 
κών καταστάσεων. 

Το γραφείο αυτό θ’ ασχολείται με την οργάνωση και τον 
προγραμματισμό των Υπηρεσιών του Δήμου ώστε σταδιακά 
να προχωρήσει η μηχανογράφηση σ’ όλες τις Υπηρεσίες. 

Συντάσσει τις μισθοδοτικές καταστάσεις του μόνιμου και 
με σχέση Ιδιωτικού Δικαίου αόριστου χρόνου προσωπικού 
βάσει των στοιχείων που δίνονται από το γραφείο προσωπι¬ 
κού. 

Εκδίδει τις βεβαιώσεις και τα πιστοποιητικά που έχουν 
σχέση με τις αποδοχές του πάσης φύσεως προσωπικού. 

5. ΤΜΗΜΑ ΤΑΜΕΙΟΥ 

α) Γραφείο Εσόδων 

Επιμελείται της Κοινοποίησης των ατομικών ή ειδικών 
προσκλήσεων προς τους οφειλέτες και της βεβαίωσης των 
απευθείας βεβαιουμένων εσόδων του Δήμου, όπως και της 
εκκαθάρισης των οφειλών των υποχρέων. Εκκαθαρίζει τις 
οφειλές των υποχρέων και εκδίδει τα σχετικά σημειώματα 
για την είσπραξη των διαφόρων τελών και δικαιωμάτων μέσα 
στο Δημοτικό Κατάστημα. 

Παίρνει τα νόμιμα μέτρα κατά των οφειλετών του Δήμου 
και γενικά κάθε μέτρο για την προστασία των συμφερόντων 
του Δήμου. 

Ενεργεί τον έλεγχο των κάθε φύσεως εισπράξεων, τακτο¬ 
ποιεί λογιστικά τις εισπράξεις που πραγματοποιούνται από 
τα αρμόδια όργανα. 

Βγάζει χωριστά για κάθε παραλαβή χρημάτων τα σχετικά 
γραμμάτια παραλαβής με χρηματικό λογαριασμό τακτοποιή- 
τέες εισπράξεις σύμφωνα με τις διατάξεις «περί οικονομικής 
διοίκησης και Λογιστικού των Δήμων και Κοινοτήτων» και 
παραδίδει αυτά στο αρμόδιο διαχειριστικό γραφείο για την 
εισαγωγή των εισπράξεων στο Δημοτικό Ταμείο. 

β) Γραφείο Επιμελητών Εισπράξεων. 

Επιμελείται της είσπραξης των βεβαιουμένων εσόδων 
του Δήμου. 

γ) Γραφείο Εξόδων. 

Κάνει τον έλεγχο των δικαιολογητικών που συνοδεύουν 
τα χρηματικά εντάλματα, σύμφωνα με τις διατάξεις «περί 
οικονομικής διοίκησης και Λογιστικού των Δήμων και Κοι¬ 
νοτήτων». 

Κάνει τις αποδόσεις των κρατήσεων προς τα δικαιούχα 
Ταμεία. ■ · 

δ) Γραφείο Λογιστηρίου Ταμειακής Υπηρεσίας. 

Συγκεντρώνει και καταχωρεί στα σχετικά λογιστικά βι¬ 
βλία τις εισπράξεις και τις πληρωμές του Δήμου. Καταρτί¬ 
ζει τα μηνιαία Ταμειακά δελτία και στο τέλος κάθε χρόνου 
•καταρτίζει τον απολογισμό των εσόδων και εξόδων του Δή- 
,μου. Κάνει όλες τις πληρωμές σύμφωνα με τα. χρηματικά 
/εντάλματα που εκδίδονται;. ;. - „ ~· ■ 

6. ΤΜΗΜΑ ΚΑΘΑΡΙΟΤΗΤΑΣ 

Επιμελείται της καθαριότητας της πόλης και είναι υπεύ¬ 
θυνο για την περισυλλογή, την αποκομιδή, και την υγειονο¬ 
μική ταφή των απορριμάτων. 

Ο Προϊστάμενος συγκεντρώνει και κατατάσσει τα σχετικά 
με την καθαριότητα στατιστικά στοιχεία και εισηγείται για 
τη λήψη κάθε μέτρου για την καλύτερη και οικονομικότερη 
λειτουργία της Τπηρεσίας. 

Κατανέμει τα αυτοκίνητα ανάλογα με τις ανάγκες των υπη¬ 
ρεσιών του Δήμου και αναφέρει κάθε βλάβη αυτοκινήτων 
στο γραφείο συντήρησης Μηχανολογικού. 

Δ. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

1. Τμήμα Μελετών -Κατασκευών -Τοπογραφικό -Σχεδίου 
Πόλης. 

Ια) Γραφείο Μελετών -Κατασκευών με εργολαβία. 

Φροντίζει για τη' σύνταξη μελετών, πλην των αρχιτεκτο¬ 
νικών και ηλεκτρολογικών, για τα κάθε φύσεως Δημοτικά 
έργα που εκτελούνται εργολαβικώς. Σχηματοποιεί σε μια 
μελέτη και σ’ ενιαίους όρους δημοπράτησης όπου απαιτείται 
τούτο την αντίστοιχη αρχιτεκτονική και ηλεκτρομηχανολο- 
γική μελέτη για έργα της κατηγορίας αυτής. 

Επιβλέπει και διεκπεραιώνει κάθε διαδικασία που αφορά 
την εκτέλεση έργων ή προμηθειών ως η εγκατάσταση του 
εργολάβου, ο έλεγχος της σωστής εφαρμογής των όρων της 
σύμβασης για την ποιοτικά καλή και σύμφωνα με τη μελέτη 
εκτέλεση των έργων, η παρακολούθηση της κανονικής προό¬ 
δου των εργασιών ή παράδοσης των υλικών, ο έλεγχος των 
επιμετρήσεων, η σύνταξη των λογαριασμών πληρωμής, 
η έγκαιρη σύνταξη και εισήγηση για έγκριση συγκριτικών 
πινάκων, η εφαρμογή του Νόμου περί αναπροσαρμογής τι¬ 
μών και των σχετικών με το Νόμο τούτοεγκυκλίων και οδη¬ 
γιών, η επίλυση διαφορών με τους εργολάβους ή προμηθευ¬ 
τές κ.λπ. 

Τηρεί φακέλους έργων και προμηθειών με όλα τα στοιχεία 
σύμφωνα με τις διατάξεις του Νόμου περί εκτέλεσης δημοτι¬ 
κών και Κοινοτικών έργων και αρχειοθετεί τούτους με σύ¬ 
στημα εύκολα ανεύρεσης, παρακολούθησης, ενημέρωσης και 
συμπλήρωσης. 

Παρέχει συνεχώς στο αρμόδιο γραφείο τ’ απαραίτητα στοι¬ 
χεία λογιστικής παρακολούθησης των έργων ως και φάκελο 
με πλήρη στοιχεία αμέσως μετά την ολοκλήρωση αυτών, με 
τη διενέργεια παραλαβής και εκκαθάρισης. 

Συγκεντρώνει στοιχεία για συμπλήρωση, συντήρηση και 
βελτίωση των δημοτικών έργων, και υποβοηθεί τη Διοίκηση 
του Δήμου με διαμόρφωση αυτών σε συγκεκριμένες προτά¬ 
σεις, για τον καταρτισμό των τεχνικών προγραμμάτων εκτε¬ 
λεστέων έργων. 

Διεκπεραιώνει τις αιτήσεις για χορήγηση αδειών τομής 
των οδοστρωμάτων το^ν κοινωφελών Οργανισμών, σύμφωνα 
με τις διατάξεις των σχετικών Νόμων και τις αποφάσεις 
του Δημοτικού Συμβουλίου και του Δημάρχου, παρακολουθεί 
τη σωστή εφαρμογή αυτών και ελέγχει με αυστηρότητα την 
πλήρη και έντεχνη αποκατάσταση των ζημιών που προκλή- 
θηκαν. 

Συγκεντρώνει τις πληροφορίες και καταγγελίες για φθορές 
στα Δημοτικά έργα και επιμελείται της αμέσου επισκευής 
αυτών ή της ένταξης σε πρόγραμμα γενικότερης αντιμετώ¬ 
πισης και παρέχει στοιχεία υπευθύνων και κόστους στο αρμό¬ 
διο Γραφείο για το σχετικό καταλογισμό αποζημιώσεων 
στο Δήμο. 

1β) Γραφείο Μελετών -Κατασκευών με αυτεπιστασία. 

Συντάσσει μελέτες πλην των αρχιτεκτονικών και ήλεκτρο- 
μηχανολογικών για τα κάθε φύσης δημοτικά έργα που εκτε- 
λούνται με αυτεπιστασία και τις σχετικές προς αυτό προμή¬ 
θειες. Σχηματοποιεί σε μια μελέτη όπου απαιτείται τούτο 
την αντίστοιχη ηλεκτρομηχανολογική και αρχιτεκτονική 
μελέτη για έργα της κατηγορίας αυτής. Επιβλέπει και διεκ- 
περαιώνει κάθε διαδικασία που αφορά την εκτέλεση των έρ¬ 
γων ή προμηθειών τούτων όπως η οργάνωση συνεργείου, 
η ανάθεση σε εργολάβο, η εγκατάσταση αυτού, ο έλεγχος της 
πιστής εφαρμογής της μελέτης ή των όρων των συμβάσεων 
για την ποιοτικά καλή και έντεχνη εκτέλεση των έργων, 
η παρακολούθηση της κανονικής προόδου των εργασιών ή 


παράδοσης των υλικών, η σύνταξη ή ο έλεγχος των επιμε¬ 
τρήσεων η παροχή στοιχείων στο αρμόδιο γραφείο για τη 
σύνταξη καταστάσεων ημερομισθίων ή λογαριασμών πληρω¬ 
μής, η έγκαιρη σύνταξη και εισήγηση για έγκριση συγκρι¬ 
τικών πινάκων, η εκτέλεση διαφορών με τους εργολάβους, 
ή προμηθευτές, η σύνταξη απολογισμού των έργων κατά τις 
κείμενες διατάξεις κ.λπ. Τηρεί φακέλους έργων ή προμη-, 
θειών με όλα τα στοιχεία σύμφωνα με τις διατάξεις του Νό¬ 
μου περί εκτέλεσης Δημοτικών και Κοινοτικών έργων και 
αρχειοθετεί με το σύστημα εύκολης ανεύρεσης, παρακολού¬ 
θησης ενημέρωσης και συμπλήρωσης. 

Παρέχει συνεχώς στο αρμόδιο γραφείο τ’ απαραίτητα στοι¬ 
χεία λογιστικής παρακολούθησης των έργων ως και φάκελο 
με πλήρη στοιχεία αμέσως μετά την ολοκλήρωση αυτών για 
τη διενέργεια παραλαβής και εκκαθάρισης. 

Συγκεντρώνει στοιχεία για συμπλήρωση, συντήρηση και 
βελτίωση των Δημοτικών έργων που μπορεί να εκτελεσθούν 
με αυτεπιστασία και υποβοηθεί τη. Διοίκηση του Δήμου με 
διαμόρφωση αυτών σε συγκεκριμένες προτάσεις για τον κα¬ 
ταρτισμό των Τεχνικών Προγραμμάτων εκτελεστέων έργων. 

Παρακολουθεί συνεργαζόμενο με το αρμόδιο Γραφείο τις 
άδειες κατάληψης πεζοδρομίου με υλικά και ικριώματα που 
χορηγεί ο Δήμος για την ανέγερση οικοδομών από πλευράς, 
ζημιών στις στρώσεις πεζοδρομίων, κρασπεδορείθρων και 
καταστρωμάτων οδών και ενημερώνει το Γραφείο τούτο για 
κάθε περίπτωση τέτοιας ζημίας με εκτίμηση της δαπάνης 
αποκατάστασης, για την επιβολή ανάλογης αποζημίωσης, 
η παρακράτηση ανάλογου ποσού από την κατατεθείσα εγγύ¬ 
ηση· 

Συγκεντρώνει τις πληροφορίες και καταγγελίες για φθο¬ 
ρές στα Δημοτικά έργα και επιμελείται της αμέσου επισκευής 
αυτών ή της ένταξης σε πρόγραμμα γενικότερης αντιμετώ¬ 
πισης και παρέχει στοιχεία υπεύθυνα και κόστους στο αρμό¬ 
διο Γραφείο για το σχετικό καταλογισμό αποζημιώσεων του 
Δήμου. 

1γ) Γραφείο Λογιστικής και διοικητικής παρακολούθη-. 
σης έργων. 

Τηρεί στοιχεία λογιστικής παρακολούθησης των έργων 
που εκτελούνται από όλα τα τμήματα της διεύθυνσης Τεχνι¬ 
κών Υπηρεσιών. Προς τούτο μονογράφει όλες τις μελέτες, 
τα πρακτικά διαγωνισμών, τις συμβάσεις, τους λογαριασμούς 
αναπροσαρμογής τιμών, τις εισηγήσεις, εγκρίσεων, μετα¬ 
φορών και κάθε άλλης μεταβολής των πιστώσεων και το 
πρωτόκολλο παραλαβής πριν από τη θεώρηση και υπογραφή 
παρά των αρμοδίων. Τηρεί καρτέλες , κατά έργο στις οποίες 
απαραιτήτως καταγράφονται κατά τη μονογραφή των παρα¬ 
πάνω εγγράφων τ’ ακόλουθα στοιχεία : Ο τίτλος του έρ- ( ου. 
Ο τρόπος εκτέλεσης αυτού. Το όνομα-του αναδόχου. Το ποσό 
της πίστωσης που εγκρίθηκε αρχικά μ’ όλες τις μετέπειτα 
μεταβολές του μαζί με τους αριθμούς των αντιστοίχων εγκρι¬ 
τικών αποφάσεων. Ο αριθμός της απόφασης και έγκρισης 
πρακτικού διαγωνισμού, η έκπτωση του διαγωνισμού, η συμ¬ 
βατική δαπάνη, ο αριθμός και η ημερομηνία της σύμβασης 
και του πρωτοκόλλου εγκατάστασης,?η προθεσμία περαίωσης 
του έργου της προσωρινής και οριστικής παραλαβής, οι αριθ¬ 
μοί έγκρισης των πρωτοκόλλων παραλαβής οι λογαριασμοί 
πληρωμής και τα καταβαλλόμενα, εκάστοτε ποσά μερικώς 
και ανακεφαλαιωτικούς ως κάθε άλλο στοιχείο χρήσιμο για 
την ολοκληρωμένη παρακολούθηση του έργου από πλευράς 
δαπανών και διαδικασιών ενάρξεως, περαιώσεως και παρα¬ 
λαβής. Διενεργεί τις παραλαβές των έργων με βάση τους φα¬ 
κέλους περαιωθέντων έργων που παραλαμβάνει απ’ όλα τα 
τμήματα της Διεύθυνσης Τεχνικών Υπηρεσιών. Προς τούτο 
φροντίζει για την έκδοση αποφάσεων καταρτισμού των 
οικείων επιτροπών, οργανώνει τις παραλαβές με πρόσκληση 
των μελών των επιτροπών, του επιβλέποντος και του εργο¬ 
λήπτου. Επιμελείται της σύνταξης, υπογραφής και έγκρισης 
της τελικής δαπάνης του έργου προς τ’ αρμόδια όργανα και 
διεκπεραιώνει κάθε άλλη διαδικασία εκκαθάρισης του έργου 
μέχρις αποστολής του οικείου φακέλου στο αρχείο. 

Διεκπεραιώνει τις διαδικασίες προς τη Δ.Ε.Η. για την 
εξασφάλιση του απαραίτητου ηλεκτρικού ρεύματος στις 
κάθε -φύσεως εγκαταστάσεις ^ του-. Δήμου. , 

Συγκεντρώνει στοιχεία για τις ηλεκτρολογικές εγκατα¬ 
στάσεις κάθε φύσεως επισημαίνει το βαθμό φθοράς αυτών 
και εισηγείται την έγκαιρη επισκευή τους. Παρακολουθεί 
την πλήρη λειτουργία του φωτισμού της πόλης και προβαίνει 
στην άμεση επισκευή κάθε βλάβης και αντικατάσταση λαμπτή¬ 
ρων κ.λπ. υλικών πού αχρηστεύονται. 

·, Παρακολουθεί τους λογαριασμούς της Δ.Ε.Η., επισημαίνει 
κάθε ανωμαλία στην κατανάλωση, ελέγχει την αιτία της ανω- ■ 
μαλίας και λαμβάνει τ’ αναγκαία μέτρα άρσης αυτής. 

1δ) Γραφείο τροποποιήσεων σχεδίου και απαλλοτριώ¬ 
σεων. 

Ελέγχει την πληρότητα των διαγραμμάτων που υποβάλ¬ 
λονται με αιτήσεις τροποποίησης του ρυμοτομικού σχεδίου 
και παρέχει οδηγίες για την κατάλληλη συμπλήρωση αυτών 
από τους ενδιαφερομένους. 

Συντάσσει τα διαγράμματα τροποποίησης του ρυμοτομικού 
σχεδίου που αποφασίζονται από το Δήμο (οίκοθεν). 

Επιμελείται της εφαρμογής της διαδικασίας επέκτασης 
ή τροποποίησης των ρυμοτομικών σχεδίων όπως δημόσιες 
ανακοινώσεις, κοινοποιήσεις, συγκέντρωση εκτάσεων, κα¬ 
ταρτισμό φακέλου προς υποβολή στο Υπουργείο Δημ. Έρ¬ 
γων με όλα τα στοιχεία και τις αποφάσεις του Δημοτικού 
Συμβουλίου κ.λπ. 

Συντάσσει εισηγήσεις προς το Δημοτικό Συμβούλιο για 
κάθε τροποποίηση του ρυμοτομικού σχεδίου ως και τις ενστά¬ 
σεις που σύμφωνα με τη νόμιμη διαδικασία υποβάλλονται, 
στις οποίες διατυπώνει υπεύθυνη γνώμη για την αναγκαιό¬ 
τητα, και σκοπιμότητα και το δικαιολογημένο ή όχι αποδο¬ 
χής, αυτών, από πλευράς κοινού συμφέροντος. Παρακολου¬ 
θεί την εξέλιξη της διαδικασίας επεκτάσεων ή τροποποιή¬ 
σεων ρυμοτομικών σχεδίων στο Υπουργείο Δημ. Έργων 
μέχρι ολοκλήρωσης αυτής με έκδοση διατάγματος ή Υπουργι¬ 
κής απόφασης απόρριψης και ενημερώνει αντίστοιχα τη Διοί¬ 
κηση του Δήμου. 

' Εφαρμόζει σύστημα παρακολούθησης των υπέρ του Δή¬ 
μου απαλλοτριώσεων κάθε μορφής. 

Φροντίζει για την έγκαιρη εκδήλωση και μέσα στα χρο¬ 
νικά όρια που καθορίζονται από τις κείμενες διατάξεις των 
αναγκαίων ενεργειών του Δήμου σ’ όλες τις φάσεις της διαδι¬ 
κασίας των απαλλοτριώσεων μέχρι ολοκλήρωσης αυτού. 
Συλλέγει τ’ απαραίτητα στοιχεία για την εξακρίβωση της 
πραγματικής αξίας των απαλλοτριουμένων ακινήτων. 

' 1ε) Γραφείο εφαρμογής Σχεδίου πόλης. 

Φροντίζει για τη συγκέντρωση, σωστή ταξινόμηση και 
αρχειοθέτηση των πάσης φύσεως διαγραμμάτων των διαφό¬ 
ρων Υπηρεσιών που ενδιαφέρουν το Δήμο, όπως πινακίδες ρυ¬ 
μοτομικού Σχεδίου, διαγράμματα αποτύπωσης κοινοχρήστων 
εγκαταστάσεων, αεροφωτογραφίες διαγραμμάτων και σχε¬ 
δίων υψομετρικής διαμόρφωσης των κοινοχρήστων χώρων 
του Δήμου, ταφολογίων, διαγραμμάτων τροποποίησης αυτών 
κ.λπ. Επιμελείται της καταλλήλου σήμανσης των παραπάνω 
στοιχείων ώστε να διατηρούνται πάντα ενήμερα ως προς τη 
μορφή που ισχύει εκάστοτε. Αρχειοθετεί κατά κατηγορία 
τα διατάγματα, τις αποφάσεις που αφορούν τις αρχικές δια¬ 
μορφώσεις κάί τις μετέπειτα μεταβολές των παραπάνω δια¬ 
γραμμάτων. 

.. Επιμελείται της χορήγησης στοιχείων σε πάντα αιτούντα 
για τη σωστή εφαρμογή ρυμοτομίας και υψομετρικής διαμόρ¬ 
φωσης των χώρων του Δήμου, παρακολουθεί τη σωστή εφαρ¬ 
μογή αυτών. 

Χειρίζεται όλα τα θέματα που σχετίζονται με τις άδειες 
οικοδομών στο βαθμό που εμπίπτουν εκάστοτε στην αρμο¬ 
διότητα του Δήμου. 

, Ιστ) Γραφείο Κτηματολογίου Πόλης. 

Χειρίζεται όλα τα θέματα σύνταξης, τήρησης, παροχής 
στοιχείων που έχουν σχέση με την εφαρμογή κτηματολογίου 
πόλης στο βαθμό που εμπίπτουν εκάστοτε στην αρμοδιότητα 
του Δήμου. 

. Επίσης χειρίζεται όλα τα θέματα εφαρμογής ή τροποποί¬ 
ησης των Διοικητικών ορίων του Δήμου. 

2. ΤΜΗΜΑ ΑΡΧΙΤΕΚΤΟΝΙΚΟ -ΟΙΚΟΛΟΓΙΑΣ - 
ΓΕΩΠΟΝΙΚΟ 

2α) Γραφείο Αρχιτεκτονικών Μελετών και Επιβλέψεων. 

Φροντίζει για τη σύνταξη των αρχιτεκτονικών μελετών 


όπου απαιτούνται για Δημοτικά έργα των τεχνικών προ¬ 
γραμμάτων του Δήμου ως και για μέσα που πρόκειται να 
προμηθευτεί ο Δήμος.. . 

Επιμελείται της συμπλήρωσης των φακέλων έκδοσης 
αδειών από τις αρμόδιες Αρχές για όσα Δημοτικά έργα χρειά¬ 
ζονται. Καταρτίζει όρους δημοπράτησης σε ότι αφορά αρχι¬ 
τεκτονικές κατασκευές των έργων που δημοπρατούνται. 

’ Επιβλέπει τη σωστή εφαρμογή των αρχιτεκτονικών με¬ 
λετών και επιμελείται για την παροχή των αναγκαίων οδη¬ 
γιών προς τους κατασκευαστές ή προμηθευτές. Συγκεντρώνει 
στοιχεία για έργα εξωραϊσμού της πόλης, διαμόρφωσης των 
κοινοχρήστων χώρων και του πρασίνου βελτίωσης των συν¬ 
θηκών κυκλοφορίας της πόλης και υποβοηθεί τη Διοίκηση 
του Δήμου με διαμόρφωση αυτών σε συγκεκριμένες προτά¬ 
σεις για τον καταρτισμό των τεχνικών προγραμμάτων εκτε¬ 
λεστέων έργων. 

2β) Γραφείο Προστασίας Περιβάλλοντος. 

Φροντίζει για την προστασία του περιβάλλοντος από υγιει¬ 
νής και αισθητικής άποψης, με τη συλλογή στοιχείων, τον 
έλεγχο και την πληροφόρηση -πρόληψη. 

Συλλέγει στοιχεία ρύπανσης του περιβάλλοντος, εντοπίζει 
τις πηγές αυτής και τις καταγράφει, ενημερώνοντας σχετικά 
τ’αρμόδια κλιμάκια του ΥΧΟΠ (ΠΕΡΠΑ) και συμμετέ¬ 
χοντας στις διενεργούμενες αυτοψίες. 

Παρακολουθεί την πιστή εφαρμογή των μέτρων των δια- 
τασσομένων δια των εκθέσεων αυτοψίας που εκδίδει το πιο 
πάνω κλιμάκιο ελέγχου. 

Μελετάει και προτείνει λύσεις για την αντιμετώπιση των 
προβλημάτων που ανακύπτουν είτε μεμονωμένων είτε γενι¬ 
κών, προκειμένου ν’ αποκατασταθεί η φυσική ισορροπία στο 
περιβάλλον που έχει διαταραχθεί από πλευράς μόλυνσης, 
βραχυπρόθεσμα και μακρυπρόθεσμα. 

2γ) Γραφείο Πολεοδομικών θεμάτων. 

.Χειρίζεται θέματα σύνταξης πολεοδομικών μελετών, πα¬ 
ρακολουθεί και φοντίζει για την εφαρμογή αυτών και τη 
σύνδεση με το γενικότερο χωροταξικό και ρυθμιστικό σχέδιο 
των ευρύτερων περιοχών. Επιμελείται της συγκέντρωσης 
στοιχείων για διαμόρφωση προτάσεων και εφαρμογή καταλ¬ 
λήλων μέτρων επίλυσης των διαφόρων κυκλοφοριακών προ¬ 
βλημάτων. 

2δ) Γραφείο Παιδικών Χαρών. 

■Φροντίζει για τη σύνταξη των μελετών που είναι απαραί¬ 
τητες για την εκτέλεση έργων που έχουν σχέση με τη δη¬ 
μιουργία νέων πάρκων, πλατειών ή Δενδροστοιχειών ή νέων 
Κέντρων Παιδικής Χαράς και την προμήθεια του υλικού που 
απαιτείται για τη μετατροπή των χώρων αυτών είτε ως χώ¬ 
ρων πρασίνου είτε ως κέντρων αναψυχής και παιδιάς. 

Φροντίζει για τη διαδικασία των δημοπρασιών όσον αφορά 
τις μελέτες που εκπονούνται και δημοπρατούνται και φέρνει 
σε πέρας τις εργολαβίες τέτοιων έργων είτε ανατίθενται σε 
ιδιώτες εργολάβους είτε γίνονται δι’αυτεπιστασίας από συ¬ 
νεργεία του Δήμου μας. 

Επιβλέπει για τη σωστή εκτέλεση των εργασιών του έργου 
ή την πιστή εφαρμογή των μελετών. Συγκεντρώνει στοιχεία 
για έργα εξωραϊσμού της πόλης και φροντίζει αδιάκοπα για 
τον πλουτισμό του Δήμου μας με πράσινο καθώς και για τη 
δημιουργία όπου είναι δυνατόν νέων κέντρων παιδικής χαράς 
και βοηθάει τη Διοίκηση του Δήμου στη διαμόρφωση συγκε¬ 
κριμένων προτάσεων για τον καταρτισμό των τεχνικών προ¬ 
γραμμάτων. 

Αξιοποιεί τις δυνατότητες που δίνονται στο Δήμο μας για 
την απόκτηση καλλωπιστικού φυτευτικού υλικού από κρατικά 
φυτώρια. 

2ε) Γραφείο Κήπων -δενδροστοιχειών -πρασίνου. 

, Φροντίζει μ’ ένα σωστό τρόπο επίβλεψης, ώστε τα νέα έργα 
πρασίνου ή Κέντρων Παιδικής Χαράς που δημιουργούνται 
να είναι από κάθε άποψη λειτουργικά, εναρμονισμένα με το 
χώρο, άνετα για το ευρύ κοινό, ασφαλή για τα παιδιά που συ¬ 
χνάζουν σ’ αυτά και γενικά να εξυπηρετούν τις ανάγκες για 
τις οποίες δημιουργήθηκαν. 

Φροντίζει για την καθαριότητα των πράσινων κοινοχρή¬ 
στων χώρων καθώς και των Κέντρων Παιδικής Χαράς, των 
συντριβανιών. Κατά περιόδους ανανεώνει τους χρωματισμούς 

των οργάνων παιδικής χαράς, των καθιστικών πάγκων ή 
αντικαθιστά με καινουργή τυχόν κατεστραμμένα ή ελλείποντά 
μέρη διαφόρων οργάνων ή αντικειμένων, αντιμετωπίζει άμεσα 
κάθε φθορά πρασίνου ή οργάνου γενικώς και σε περίπτωση 
συγκεκριμένης καταγγελίας για φθορά καταλογίζει τη σχε¬ 
τική δαπάνη εισηγούμενο στη Διοίκηση το οικονομικό κό¬ 
στος της συγκεκριμένης ζημίας από τον ίδιο καταγγελθέντα. 

Καταρτίζει προγράμματα επίκαιρης φύτευσης, σποράς, 
με επιφάνειες γκαζόν, κατάλληλων φυτών για κάθε περιοχή 
ανάλογα με τις εδαφολογικές και κλιματολογικές συνθήκες, 
κατάλληλων και επίκαιρων ψεκασμών για την καταπολέμηση 
των ασθενειών των φυτών, λίπανση με τα κατάλληλα φυσικά 
ή τεχνικά λιπάσματα και στην κατάλληλη εποχή σκαλισμά- 
των, κλαδεμάτων ποτισμάτων στις εποχές που απαιτείται 
και με τον καταλληλότερο τρόπο, οργανώνει και παρακολου¬ 
θεί τη σωστή και με ορθολογιστικό τρόπο εφαρμογή των 
προγραμμάτων αυτών. 

Φροντίζει για την άσκηση κατάλληλης προπαγάνδας στον 
Καβαλιώτικο λαό ώστε να κινηθεί το ενδιαφέρον από τή μια 
μεριά να επαγρυπνεί ο ίδιος ο λαός για το πράσινο που υπάρχει 
και από την άλλη να ενδιαφέρεται άμεσα και σε συνεργασία 
με τη Διοίκηση και τις Γεωπονικές υπηρεσίες για τα προγράμ 
ματα επέκτασης του πρασίνου, όπου δημιουργούνται κατάλ¬ 
ληλοι δημόσιοι ή ιδιωτικοί χώροι. 

Και τούτο για την αισθητική βελτίωση της άχαρης τσιμε¬ 
ντούπολης καθώς|και παραπέρα για την καθ’ αυτού προστασία 
του περιβάλλοντος. 

Παρακολουθεί την εργασία του εργατοτεχνικού προσω¬ 
πικού, δίνει οδηγίες που βασίζονται σε επιστημονικά δεδο¬ 
μένα, εκπαιδεύει σε συνεργασία με το παλιό, πεπειραμένο 
προσωπικό τους νέους εργατοκηπουρούς και οργανώνει κατά 
περιόδους σεμινάρια επιμόρφωσης ώστε το έργο να προάγε- 
ται συνεχώς προς όφελος του περιβάλλοντος που ζει και κι¬ 
νείται ο Καβαλιώτικος λαός. 

Συνεργάζεται με το γραφείο Προσωπικού για θέματα 
,που αφορούν το εργατοκηπουρικό προσωπικό (μισθολογικά, 
άδειες, προσλήψεις, ασθένειες κ.λπ.) ■ 

2στ) Γραφείο φυτωρίου και φυτοπαθολογίας. 

Φροντίζει για την οργάνωση ενός κατάλληλου χώρου, 
όπου θα είναι δυνατό να δημιουργηθεί φυτωριακό υλικό που 
θα εξυπηρετεί τις ανάγκες του Δήμου μας σε φυτικό υλικό. 
Επιμελείται ώστε στον κατάλληλο χρόνο να υπάρχουν τ’ απα¬ 
ραίτητα υλικά υποδομής (κατάλληλα χώματα, κοπριά, γλα- 
στρίδια, σακκούλες, μοσχεύματα διαφόρων ειδών και ποικι¬ 
λιών καλλωπιστικών φυτών κ.λπ.) για τη λειτουργία του φυ¬ 
τωρίου και την παραγωγή του απαραίτητου φυτευτικού υλι¬ 
κού. Οργανώνει προγράμματα λίπανσης, σκαλισμάτων, βο¬ 
τανισμάτων, ποτισμάτων με διάφορα συστήματα καθώς και 
επίκαιρων και κατάλληλων ψεκασμών, ώστε να. παράγεται 
υλικό υγιές, εύρωστο και σε μεγάλες ποσότητες, ώστε να επαρ- 
'κεί για τις ανάγκες του Δήμου ή ακόμα και για πούλημα σε 
τιμή κόστους στους δημότες Καβάλας προκειμένου να προω¬ 
θήσουμε την προληπτική της διάδοσης του πράσινου σ’ όλους 
τους χώρους του δήμου μας. 

Οργανώνει εργαστήριο φυτοπαθολογίας ώστε έγκαιρα να 
διαπιστώνονται οι προσβολές των φυτών και η επέμβαση 
με τα κατάλληλα φάρμακα να είναι αποτελεσματική ολιγο- 
δάπανη και να προκαλεί τη λιγότερη δυνατή οικολογική ζη¬ 
μιά. 

Συγχρόνως έρχεται αρωγός του' λαού, γιατί μπορεί με 
σιγουριά, κάτω από το φακό του μικροσκοπίου, να δοθούν 
επιστημονικές συμβουλές για ένα σωρό αρρώστιες φυτών όχι 
μόνο καλλωπιστικών αλλά και παραγωγικών (καρποφόρων). 

Φροντίζει για την έγκαιρη προμήθεια φυτοφαρμάκων ή 
άλλων βιολογικών συσκευασμάτων από το εμπόριο ή την Α¬ 
γροτική Τράπεζα. 

* ’ Παρακολουθεί την εργασία του Τεχνικού προσωπικού 
του φυτωρίου καθώς και του εργατικού και αντιμετωπίζει 
κάθε θέμα που το αφορά και έχει σχέση με μισθοδοσία, άδεια, 
ωράριο εργασίας κ.λπ. 

3. ΤΜΗΜΑ ΜΗΧΑΝΟΛΟΓΙΚΟ -ΗΛΕΚΤΡΟΛΟΓΙΚΟ 

3α) Γραφείο μελετών και επιβλέψεων. 

Φροντίζει για τη σύνταξη μηχανολογικών μελετών για 
δημοτικά έργα μέσα και υλικά μετά των^σχετικων όρων δη- 
μοπράτησης. 


Επιβλέπει για τη σωστή εφαρμογή ή τήρηση των στοι¬ 
χείων των μηχανολογικών μελετών, επιμελείται για την πα¬ 
ροχή των αναγκαίων οδηγιών προς τους κατασκευαστές ή 
προμηθευτές και διεκπεραιώνει κάθε διαδικασία που αφορά 
την εκτέλεση των έργων τούτων ή προμηθειών. 

Φροντίζει για τη σύνταξη ηλεκτρολογικών μελετών για 
.έργα και προμήθειες εσωτερικών και τηλεφωνικών εγκατα¬ 
στάσεων των δημοτικών έργων ως και το δίκτυο ηλεκτροφω- 
τισμού.της πόλης μετά των σχετικών όρων δημοπράτησης. 
Επιβλέπει για τη σωστή εφαρμογή των μελετών τούτων. 
Παρέχει τις αναγκαίες οδηγίες προς τους κατασκευαστές ή 
προμηθευτές και διεκπεραιώνει κάθε διαδικασία που αφορά 
την εκτέλεση των έργων τούτων ή προμηθειών. 

3β. Γραφείο Συντήρησης Μηχανολογικού. 

Παρακολουθεί την καλή, λειτουργία και επιμελείται της 
επισκευής και συντήρησης των μηχανολογικών εγκαταστάσεων 
των δημοτικών αυτοκινήτων και λοιπών μηχανημάτων. 

Επιμελείται της προμήθειας των καυσίμων κινήσεως των 
οχημάτων και μηχανημάτων και του ελέγχου της κατανάλω¬ 
σης αυτών. Φροντίζει για την εξασφάλιση και διαφύλαξη του 
τροχαίου υλικού και των μηχανημάτων. Συγκεντρώνει στοι¬ 
χεία για τις εγκαταστάσεις, τ’ αυτοκίνητα και τα μηχανήματα 
που χρησιμοποιεί ο Δήμος, επισημαίνει το βαθμό φθοράς 
αυτών και εισηγείται την έγκαιρη αντικατάστασή τους πριν 
αποβούν επιζήμια για το Δήμο. 1 Ιαρακολουθεί το ρυθμό κατα¬ 
νάλωσης των ανταλλακτικών εγκαταστάσεων και μέσων και 
φροντίζει γίά την έγκαιρη προμήθεια δια του αρμόδιου γρα¬ 
φείου και το συμφερότερο για το Δήμο σύστημα. 

3γ. Γραφείο Συντήρησης Ηλεκτρολογικού. 

Παρακολουθεί την καλή λειτουργία και επιμελείται της 
επισκευής και συντήρησης των εσωτερικών ηλεκτρικών και 
τηλεφωνικών εγκαταστάσεων και του δικτύου ηλέκτροφωτι- 
σμού της πόλης. Επιμελείται της εκτέλεσης των απαραίτη¬ 
των ηλεκτρολογικών και μεγαφωνικών εγκαταστάσεων και 
της λειτουργίας του εορταστικού φωτισμού της πόλης κατά 
τις διάφορες εορταστικές εκδηλώσεις και τελετές του Δήμου. 

Διεκπεραιώνει τις διαδικασίες προς τη Δ.Ε.Η. για την 
εξασφάλιση του απαραίτητου ηλεκτρικού ρεύματος στις κάθε 
φύσεως εγκαταστάσεις του Δήμου. 

Συγκεντρώνει στοιχεία για τις ηλεκτρολογικές εγκατα¬ 
στάσεις κάθε φύσεως επισημαίνει το βαθμό φθοράς αυτών 
και εισηγείται την έγκαιρη επισκευή τους. Παρακολουθεί 
την πλήρη λειτουργία του φωτισμού της πόλης και προβαίνει 
στην άμεση επισκευή κάθε βλάβης και αντικατάσταση λαμ¬ 
πτήρων κ.λπ. υλικών που αχρηστεύονται. 

Παρακολουθεί τους λογαριασμούς της Δ.Ε.Η., επισημαίνει 
κάθε ανωμαλία στην κατανάλωση, ελέγχει την αιτία της ανω¬ 
μαλίας και λαμβάνει τ’ αναγκαία μέτρα άρσης αυτής. 

Άρθρο 6. 

α) Όσοι επιλέγονται προϊστάμενοι από το Υπηρεσιακό 
Συμβούλιο τοποθετούνται με απόφαση του δημάρχου σε αντί¬ 
στοιχου επιπέδου οργανικές μονάδες για τρία χρόνια. 

Οι τοποθετούμενοι ως προϊστάμενοι εξακολουθούν ν’ ■ α¬ 
σκούν τα καθήκοντά τους έως την τυχόν επανεκλογή τους ή την 
τοποθέτηση νέου Προϊσταμένου. 

β) Η επιλογή των προϊσταμένων διευθύνσεων τμημάτων 
και αυτοτελών γραφείων του Δήμου θα γίνεται από υπαλλήλους 
των κλάδων ΠΕ,ΤΕ και ΔΕ. 

' Ειδικά για τη θέση του Προϊσταμένου διεύθυνσης των τε¬ 
χνικών Υπηρεσιών του Δήμου θα γίνεται από υπαλλήλους 
των κλάδων ΙΊΕ3 Πολιτικών, Μηχανικών, ΠΕ4, Αρχιτε¬ 
κτόνων, ΠΕ5 Μηχανολόγων - Ηλεκτρολόγων και ΠΕ6 Τοπο¬ 
γράφων. 

Τον προϊστάμενο που απουσιάζει ή κωλύεται αναπληρώνει 
στα καθήκοντα του ο Προϊστάμενος της αμέσως υποκείμενης 
οργανικής μονάδας κατά τη σειρά που οι υποκείμενες οργα¬ 
νικές μονάδες αναφέρονται στον παρόντα οργανισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 2 Φεβρουάριου 1987 
Ο Νομάρχης 

ΓΙΑΝΝΗΣ ΜΠΕΛΤΣίΟΣ 



